b'\n_START_ARTICLE_\nRochefort\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Aunis (Rochefortais) na desnem bregu reke Charente tik pred njenim izlivom v Biskajski zaliv, 30\xc2\xa0km ju\xc5\xbeno od La Rochelle.\n_START_SECTION_\nZgodovina\n_START_PARAGRAPH_\nRochefort je bil v decembru 1665 izbran kot mesto za "pribe\xc5\xbeali\xc5\xa1\xc4\x8de, obrambo in oskrbo" francoske mornarice. Njegovo voja\xc5\xa1ko pristani\xc5\xa1\xc4\x8de je bilo utrjeno pod Ludvikom XIV. in njegovim arhitektom Vaubanom. Med letoma 1666 in 1669 je bila zgrajena "Corderie Royale" (tedaj najdalj\xc5\xa1a stavba v Evropi), v kateri so do leta 1867 izdelovali vrvi za francoske voja\xc5\xa1ke ladje. Zgradba je bila po\xc5\xbegana v \xc4\x8dasu druge svetovne vojne, danes obnovljena za ob\xc4\x8dinske in turisti\xc4\x8dne namene._NEWLINE_17. julija 1815 se je na ladji HMS Bellerophon ob otoku \xc3\x8ele-d\'Aix nedale\xc4\x8d stran od Rocheforta, kjer je \xc4\x8dakal ve\xc4\x8d dni v upanju na pobeg v Ameriko, predal Napoleon Bonaparte, s \xc4\x8dimer se je kon\xc4\x8dala vojna sedme koalicije._NEWLINE_Rochefort je lep primer "ville nouvelle" ali novega mesta 17. stoletja. Njegova oblika in razvoj je bila posledica politi\xc4\x8dne odlo\xc4\x8ditve. Razlog za njegovo izgradnjo v ve\xc4\x8djem obsegu je bil v kraljevem nezaupanju do uporni\xc5\xa1ke protestantske La Rochelle, ki jo je kardinal Richelieu oblegal nekaj desetletij pred tem. Vse do 20. stoletja je Rochefort ostal predvsem garnizijsko mesto. Turisti\xc4\x8dna industrija, ki je obstajala tod zaradi lokalnih toplic, je dobila zagon \xc5\xa1ele v 90. letih prej\xc5\xa1njega stoletja.'